32001R2022
L 273/17
JURNALUL OFÍCIAL AL UNIUNII EUROPENE
REGULAMENTUL (CE) NR. 2022/2001 AL COMISIEI
din 15 octombrie 2001
de modificare a Regulamentului (CE) nr. 1623/2000 de stabilire a normelor de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole în ceea ce privește mecanismele pieței
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), astfel cum a fost modificat ultima dată prin Regulamentul (CE) nr. 2826/2000 (2), în special articolul 33,
întrucât:
(1)
Articolul 63 din Regulamentul (CE) nr. 1623/2000 al Comisiei din 25 iulie 2000 de stabilire a normelor de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole în ceea ce privește mecanismele pieței (3), astfel cum a fost modificat ultima dată prin Regulamentul (CE) nr. 1660/2001 (4), prevede introducerea unei scheme de ajutoare pentru distilarea alcoolului alimentar din vin. Această schemă a fost pentru prima dată introdus pentru anul de recoltă 2000-2001. Este necesar să i se aducă unele modificări în urma experienței acumulate în primul an de aplicare. În special, pentru a asigura o procedură mai stabilă pe parcursul anului de recoltă, ar trebui ca distilarea să se inițieze în mai multe tranșe separate.
(2)
Măsurile prevăzute în prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
La articolul 63 alineatul (1) din Regulamentul (CE) nr. 1623/2000 se adaugă următorul paragraf:
„Pentru anul de recoltă 2001-2002 perioada de distilare se deschide pe o perioadă cuprinsă între 16 octombrie și 15 noiembrie. Cantitatea maximă pentru care se pot încheia contractele sau declarațiile menționate la articolul 65 este de 7 milioane hl. Comisia permite ulterior cantități suplimentare în timpul uneia sau mai multor perioade care urmează să fie stabilite în conformitate cu procedura prevăzută la articolul 75 din Regulamentul (CE) nr. 1493/1999.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 octombrie 2001.